Quote Reply Topic: Prys vir Maties-seisoenkaartjie skiet hoogte in
Posted: 11-Jan-2017 at 5:48am
Die prys vir vanjaar se seisoenkaartjies vir die Maties se rugbyspan begin by 'n beskeie R150, maar jy sal R500 moet opdok vir een wat jou van 'n sitplek in die Danie Craven-stadion vir uitspeelwedstryde verseker.
Die R500-opsie kom darem met 'n paar aantreklike toevoegings soos parkeerplek en 'n bespreekte sitplek op die hoofpaviljoen. As jy in die alumnikroeg 'n knertsie wil geniet, is dit ook die beste opsie.
Vir R250 is dit jou nie beskore om saam met die ou bekendes 'n dop te mag drink nie en jy kry ook nie 'n parkeerplek nie. Jy is dan darem seker van 'n vaste sitplek op die hoofpaviljoen, wat in die Varsitybeker-reeks dikwels deur bekendes en rykes bevolk is.
Studente betaal R150 of R200, afhangend of hulle in die hoofpaviljoen wil sit of nie. Kry kaartjies by web­tick­ets.co.za